**Zápisnica zo zasadnutia predstavenstva**

spoločnosti CULTUS Ružinov, a. s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **15.11.2022 DK Ružinov, sekretariát (m. č. 290)**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Silvia Pilková - členka predstavenstva

**Prítomní za dozornú radu:**

**Prítomní za CULTUS Ružinov, a.s.:**

Ing. Richard Bednár, PhD, MBA – zastupujúci riaditeľ

Monika Smutná – office manager

Michal Mihálik - Nosko & Partners, s.r.o.

**Hostia:**

Ing. Rastislav Dvorský - ANDATA, s.r.o.

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky:

1. Kontrola úloh
2. Stav Účtovníctva
3. Obchodný plán 2023
4. Rôzne
5. Termín ďalšieho stretnutia predstavenstva

Keďže neboli návrhy na zmenu ani doplnenie programu, PP dal hlasovať o návrhu programu.

*Hlasovanie:*

*Za:* 3

*Proti:* 0

*Zdržal sa:* 0

Program bol prijatý.

**Bod č. 1. – Kontrola úloh**

PP prešiel vybrané úlohy udelené na minulých stretnutiach predstavenstva.

**Bod č. 2 – Stav účtovníctva**

Na zasadnutie predstavenstva bol PP pozvaný p. Dvorský z externej účtovnej firmy ANDATA, s.r.o., ktorá dodáva účtovné služby pre Spoločnosť CULTUS Ružinov, a.s., aby oboznámil prítomných o stave účtovníctva od 01.04.2022, kedy spoločnosť ANDATA, s.r.o. začala účtovať pre Spoločnosť. Informoval aj o prechode z účtovného programu TRIMEL na nový program Pohoda od 1.1.2022. P. Dvorský na úvod podotkol, že Spoločnosť CULTUS Ružinov, a.s., sa správne rozhodla prejsť z programu Trimel na program Pohoda, nakoľko program Trimel je určený primárne pre verejnú správu a v Spoločnosti fungoval s potrebnými naprogramovanými modifikáciami. Na otázku PP, ako by hodnotil stav účtovníctva pri prebratí ich firmopu, p. Dvorský skonštatoval, že bolo správne účtované na cca. 70%, pričom hlavným problémom bol nesprávne pracujúci účtovný systém Trimel a nevyjasnené položky v zostavách. Ďalej p. Dvorský informoval, že v súčasnosti je potrebné preniesť hmotný a nehmotný investičný majetok Spoločnosti do nového programu a spraviť inventarizáciu, a inak je účtovníctvo už „vyčistené“. Na otázku účtovania DPH, ktorú p. Fabián dlhodobo vníma ako príležitosť pre zlepšenie hospodárenia spoločnosti, p. Dvorský skonštatoval, že sa touto vecou zaoberali a vykonajú dodatočné daňové priznania od januára 2022 do augusta 2022 a efekt zo správnejšieho účtovania DPH je cca. 900-1000 EUR / mesiac vplyvom priraďovania nákladov a výnosov. Čo sa týka hospodárskeho výsledku za r.2022 je spracovaný do Septembra 2022, pričom najväčšia otvorená otázka je v oblasti účtovania a preplatenia nákladov, ktoré Spoločnosť vynaložila na ubytovanie, stravovanie a starostlivosť o utečencov z Ukrajiny, ktorí boli v DK Ružinov od marca 2022 a to vo výške 131 tis. EUR bez DPH, kde Spoločnosti bolo preplatené Mestskou Časťou Ružinov 8 tis. EUR s DPH, takže ostáva ešte preplatiť 124 tis. EUR bez DPH.

**Bod č.3. – Obchodný plán 2023**

PP na úvod tohto bodu oboznámil prítomných, že 16.11.2022 má stretnutie na miestnom úrade MČ Bratislava – Ružinov s akcionárom a s p. Bednárom na diskusiu k navrhnutému Obchodnému plánu na rok 2023.

Uznesenie č. 15.11.2022 / 1.: *Predstavenstvo schvaľuje návrh OP 2023, ako bol zaslaný PP dňa 10.11.2022 na predloženie akcionárovi na účely ďalšej diskusie.*

Úloha č.: 15.11.2022 / 1.

Zodpovedá : PP

Termín : 16.11.2022

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

**Bod č. 4 – Rôzne**

Uznesenie č. 15.11.2022 / 2.: *Predstavenstvo schvaľuje žiadosť riaditeľky p. Matejovej z MŠ Exnárova, Bratislava zo dňa 04.11.2022.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

Uznesenie č. 15.11.2022 / 3.: *Predstavenstvo schvaľuje žiadosť p. Mosnákovej zo dňa 05.11.2022.*

*Hlasovanie:*

*Za:* 2 ( p. Pilková, p. Kurhajcová )

*Proti:* 1 ( p. Fabián )

*Zdržal sa:* 0

Uznesenie bolo prijaté.

Uznesenie č. 15.11.2022 / 4.: *Predstavenstvo schvaľuje žiadosť Folklórneho súboru KARPATY zo dňa 04.11.2022.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

Uznesenie č. 15.11.2022 / 5.: *Predstavenstvo schvaľuje Zmluvu o spolupráci, pričom Maxim Župinskij poskytne účinkovanie na podujatí podľa výberu p. Bednárom a Spoločnosť CULTUS Ružinov,a.s. mu venuje pianino zo svojho prebytočného inventára.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

Uznesenie č. 15.11.2022 /6.: *Predstavenstvo berie na vedomie materiál zamestnaneckého dôverníka CULTUS Ružinov, a. s., Juraja Kissa.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

Uznesenie č. 15.11.2022 /7.: *Predstavenstvo schvaľuje žiadosť OZ Samaria zo dňa 07.11.2022.*

*Hlasovanie:*

*Za:* 0

*Proti:* 3

*Zdržal sa:* 0

Uznesenie nebolo prijaté.

Predstavenstvo sa zaoberalo opätovnou záležitosťou p. Martina Vongreja.

Uznesenie č. 15.11.2022 /8.: *Predstavenstvo súhlasí s návrhom listu pre p. Martina Vongreja v znení predloženým p. Mihálikom zo spoločnosti Nosko & Partners, s.r.o..*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

PP poďakoval všetkým za účasť na stretnutí predstavenstva a stretnutie ukončil.

Termín ďalšieho stretnutia predstavenstva bol určený na 05.12.2022 o 10:00 hod. v DK Ružinov v miestnosti č. 290.

***Ing. František Fabián, MBA***

***predseda predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave dňa 15.11.2022

Zapísal: Monika Smutná